33. schôdza NR SR - 9.deň - B. popoludní
Dátum: 2025-04-08
Poslanec: Hlina, Alojz (SaS)
Druh vystúpenia: Vystúpenie v rozprave

100. Ďakujem veľmi pekne. Vážený pán predsedajúci, vážený pán minister, vážené kolegyne, kolegovia, zdá sa, že tu ide o nejaký naozaj veľký deal, hej, preto ten pohyb a tá rýchlosť. Či to zistíme hneď, alebo až po chvíli, uvidíme. Ja tomuto a k tej procesnej, procesnej stránke a spomeniem aj, by som povedal, také že súvisiace veci s tým. Tak verím, že ma to, bude mi dovolené povedať. Ak teraz tento zákon predkladáme v skrátenom a súvisí teda s tým, že zjednodušene, že sa to má zrýchliť, hej, že, lebo keď sa to nezrýchli, tá výstavba, to je v tej dôvodovke, tak vlastne nebudú príjmy štátneho rozpočtu, ergo sa napĺňa tá podmienka pre skrátené. To je taký dosť zložitý konštrukt, hej, ale ako sa hovorí, že čo človek nevymyslí, keď je v kúte, hej, a keď mu na niečom záleží. Čiže ešte raz, hej, že je to preto, robíme to preto, aby sa rýchlo stavali nájomné byty, lebo keď sa rýchlo stavať nebudú, tak hrozia menšie príjmy do štátneho rozpočtu, a tým pádom budú ohrozené záujmy štátu. Kto chce, nech pochopí, kto nepochopí, nech zostane proste v nevedomosti, hej? Mne to tiež nejak tak celkom nevychádza, ale ja už som si tu zvykol. Takže ak teda je to tak, že teda treba rýchlo stavať nájomné byty a vlastne tá podmienka tu je a toto tomu pomôže, hej, že to preženiete cez skrátené, čo u nás v praxi znamená, že o jedenástej sme sa to dozvedeli a už o piatej to prejde prvým čítaním, teda tou procedúrou, že prečo tam napríklad dávate, to by ma celkom zaujímalo, že prečo tam dávate zákon o územnom plánovaní v časti bilbordy. Viete, že to je, to mi teda už, je teda sa snažím pochopiť, mám takú empatiu k vám, hej, teda že však možno to myslíte aj dobre. Jeden by možno na milisekundu veril, hej, že možno naozaj. Ale teraz by som, potom pán minister mi to možno vysvetlí, hej, že prečo je tam teda aj zákon o územnom plánovaní, myslím, a novelizuje sa v nejakom bode 24a, týkajúci sa drobných stavieb a informačných tabulí, nebudem to celé čítať, zjednodušene bilbordov, hej? Čiže vy vlastne upravujete, pri tomto upravujete aj bilbordy. Neviem, naozaj to už moje pochopenie nesiaha. A zároveň aj novelizujete stavebný zákon, ten stavebný zákon, ktorý sme tu, ja neviem, dva-tri mesiace dozadu, či kedy sme to tu schvaľovali, niekedy naposledy, hej? Čiže on je celkom čerstvý, podľa mňa ešte ani atrament neuschol a už ho, už ho ako keby že novelizujete. Tiež teda som si nie celkom istý, že v čom je ten dôvod. Vy tu síce hovoríte v tej dôvodovke, že napríklad ten stavebný upravujete kvôli jednoznačnosti, taká dobrá formulácia, a že súvisí to pri ohlasovaní a povolení stavieb v kontexte štátom podporovaného nájomného bývania. Znova, krkolomný konštrukt, možno by nejakú logiku dával, ale potom ten, samotná zmena zákona mi naozaj nedáva tú logiku, lebo vy tam upravujete niečo, čo súvisí s úpravou prvkov vegetácie, vegetačných plôch plniacu ekostabilizačnú, protieróznu, vodozádržnú a rekreačnú funkciu. Ja tam nikde funkciu bývania nevidím, hej? Teda naozaj neviem, či sa dá vo vodozádržnom zariadení bývať, ale možno ma presvedčíte, že aj v takom sa dá. Čiže čo tým chcem povedať? Chcem tým povedať, že ste teda, už keď to tam šlo, hej, však minister, choď to tam zaniesť, máme krytie, krytie je veľké, prejde všetko, tak ste tam nahádzali aj územko, aj stavebný zákon. Len rozmýšľam potom nad kvalitou, kvalitou tej práce, tej legislatívnej, keď vám tie čerstvé veci už musíme meniť. Alebo komu tak záleží, že sa tie bilbordy idú meniť? To by ma fakt zaujímalo, že kto zase zistil, že nie celkom mu to vychádza a teraz potrebuje to zmeniť v tých bilbordoch. Takže tak, hovorím, zvykáme si na veľa vecí. Otázka stojí, že či si máme zvyknúť aj na to, že nám vládne galérka. A toto by som si dovolil povedať, ja si na to nechcem zvyknúť a nenúťte ma, aby som to prešiel takým mlčaním. Pri Slovensku, ktoré má 5,5 mil. ľudí, ja si dovolím tvrdiť, že sa dá nájsť niekto, kto má CV-čko bez toho, aby mal odpis alebo výpis z trestného registra akože nemal poškvrnený. Podľa mňa by sme našli niekoho, komu by sme zverili, ja neviem ani presne, jak sa ten úrad volá, hej, smrdí mi za tým hrozná habaďúra, ale dobre, nejak sa volá, agentúra na podporu neviem akého, hej, proste jeden veľký obchod tam smrdí. Aleže prečo bolo absolútne nevyhnutné tam dať pani, ktorá, ak sa nemýlim, myslím, že raz bola právoplat... dokonca dvakrát bola právoplatne, však trikrát a dosť. To je už pomaly recidivista. Naozaj nič v zlom. A robí priame s tým, nejaké realitné podvody, že prečo sme na tom tak úboho? Alebo že čo je signál toho, že vlastne viete, jak máte také že kalábrijská mafia a máte taká mafia a my sa tu dozvedáme, že keď chceš dneska na Slovensku niečím byť, musíš byť z Nitrianskych Hrnčiaroviec alebo tam aspoň nejako odtiaľ mať nejaký súvis, hej? Lebo tam sú Bödör a neviem čo tam, všetci sa tam nejako zlieta, že teritoriálne, hej, že u nás sa tie pozície obsadzujú teritoriálne, lebo jeden verí iba jednému a verím iba krvi. Viete, jak sa hovorí. Naozaj mne to je taký ten mafiánsky, mafiánsky princíp. Ale ideme takto? Naozaj nemohol niekto tú agentúru pre podporu nájomného bývania riadiť niekto, kto by sme teda nerozmýšľali, že prečo bola dvakrát odsúdená tá mladá pani? To dosť stihla, nie? Nevyzerá, že teda, že... Ja neviem, ťažko sa mi hľadajú slová, ťažko sa mi hľadajú slová na to, že kto sa ešte všetko zlieva do toho hrnčiarsko, hrnčiarskej kliky, od Gocníka, Gocníkovej ste dali kataster, Gocník má vilu, henten Stredák je na ministerstve, Vnuk je na ministerstve, Dobytkár, Bödör, Fico, pán Gašpar mladší, pán Gašpar starší. Proste jedna veľká klika. Otázka stojí: takto? Neviem. Ja by som teda prípadne zniesol takú chabú námietku, že som s tým nie komfortný. Takže dovoľte mi, ja som rád, že ma pán predsedajúci neprerušil, že skôr by som v skrátenom legislatívnom, alebo by som povedal, že v skrátenom personálnom rokovaní, by som riešil to, ako nájsť do tej agentúry, ktorá teda má zachrániť štátny rozpočet, našiel niekoho, kto nebol dvakrát súdne trestaný. Dovolím si tvrdiť, že sa na Slovensku taký nájde. Ďakujem veľmi pekne.